Qorti ta' l-Appell (Kompetenza Inferjuri) Imħallef Anthony Calamatta Appell numru:- 311/2013/1 Charichelon Company Limited (C-14614) (appellata) Vs Alkida Falzon Spiteri (appellanti) 18 ta' Diċembru, 2018. Permezz ta' rikors preżentat fl-4 ta' Ottubru 2013, il-kumpannija attriċi Charichelon Company Limited talbet lill-Qorti tal-Maġistrati (Malta) sabiex tikkundanna lill-konvenuta Alkida Falzon Spiteri tħallasha is-somma komplessiva ta' sitt elef u disa' mitt euro (€6,900) talli unilateralment itterminat l-impieg tagħha magħha permezz ta' ittra mingħajr data li s-soċjetà attriċi rċeviet fl-4 ta' Marzu tas-sena 2013 bi ksur tal-kuntratt tal-impieg datat 21 ta' Ottubru 2010 u debitament iffirmat mill-konvenuta fl-istess data b' effett mill-25 ta' Ottubru 2010 għal perjodu definit ta' erba' snin. Permezz ta' risposta1 ppreżentata fit-12 ta' Novembru 2013, il-konvenuta eċċepiet is-segwenti mingħajr preġudizzju għal xulxin: (i) talbet korrezzjoni fl- okkju stante li n-numru tal-karta tal-identità tagħha nbidel minn 90197(A) għal 485594(L); (ii) illi hija kellha raġuni tajba, valida u suffiċjenti fil-liġi sabiex tittermina l-impieg tagħha stante trattament kiefer u kundizzjonijiet mhux xierqa, fosthom l-obbligu ta' sigħat maħduma eċċessivi li rriżultaw f' periklu reali għaliha kif ukoll ksur tad-drittijiet tagħha bħala impjegata inkluż iċ-ċaħda kontinwa għal talbiet ta' leave, fost affarijiet oħra; (iii) li ma seħħ l-ebda ksur tal-kuntratt tal-impieg kif allegat stante li l-artikolu 36(14) tal-Att dwar l-Impiegi u r-Relazzjonijiet Industrijali jeżenta lill-impjegat mill-obbligu li jagħti avviż tat- tmiem tal-impieg; u (iv) fi kwalsiasi każ, il-kuntratt tal-impieg de quo jidderoga mil-liġi favur tagħha in kwantu anké kieku kellu jinstab li hija ma kellhiex raġuni tajba li tittermina l-impieg tagħha mal-attriċi, kull ma għandha tħallas għas- saldu huwa l-korrispettiv ta' xahar paga. Konsiderazzjoni. Permezz ta' sentenza tas-7 ta' Marzu 2018 l-Qorti tal-Maġistrati (Malta) ddeċidiet billi filwaqt li astjeniet milli tieħu konjizzjoni tal-ewwel eċċezzjoni tal- konvenuta in kwantu rregolat ruħha waqt l-andament tal-kawża, ċaħdet l- eċċezzjonijiet kollha l-oħra u laqgħat it-talbiet attriċi b'dan illi kkundannat lill- konvenuta tħallas lis-soċjetà attriċi dik is-somma mitluba minnha fir-rikors promutur fl-ammont ta' sitt elef u disa' mitt ewro (€6,900), bl-ispejjeż kontra l- konvenuta. Illi minn din is-sentenza appellat il-konvenuta. L-aggravji tagħha huma illi: l-Ewwel Qorti ma kellhiex tikkonkludi li ma kellhiex kawża ġusta u suffiċjenti biex tittermina unilateralment il-kuntratt de quo; bla preġudizzju, l-Ewwel Qorti żbaljat fil-mod kif illikwidat id-danni favur is-soċjetà attriċi appellata. Illi permezz ta' risposta tagħha, l-appellata wieġbet li d-deċiżjoni appellata hija ġusta u timmerita konferma. Fir-rigward tal-ewwel aggravju l-appellanti ssostni li l-eċċezzjoni tar-raġuni tajba u suffiċjenti hija waħda wiesgħa u tinkorpora fiha l-kunċett ta' constructive dismissal ukoll. Ir-referenza li hija għamlet għad-deċiżjoni fl-ismijiet Lufthansa Teknik Malta Limited vs Ramon Colejro kienet limitata tad-dottrina dwar constructive dismissal u mhux b'analoġija għall-fatti tal-każ. Hija tilmenta li l- ambjent tax-xogħol kien wieħed oppressiv u fix-xhieda tagħha hija tat diversi eżempji ta' mġieba ħażina, irraġonevoli u saħansitra li jirraċenta l-ksur kuntrattwali, fosthom: (i) diffikultajiet varji biex tieħu l-leave u, (ii) l-projbizzjoni li tagħfas 'like' fuq paġna Facebook ta' kompetitur tagħha. Tinsisti li rringrazzjat lis-soċjetà appellata meta ngħatat promotion u fl-ittra tar-riżenja biss b' edukazzjoni u l-Ewwel Qorti żbaljat li nterpretat dan bħala sinjal ta' relazzjoni lavorattiva tajba u sana. Tgħid li mhux talli kellha raġunijiet tajba u suffiċjenti biex tittermina l-kuntratt in kwistjoni mingħajr riperkussjonijiet, talli l-każ de quo jirraffigura f' każ ta' constructive dismissal hekk kif spjegat minnha fin-nota ta' sottomissjonijiet tagħha. Fl-imsemmija nota ta' sottomissjonijiet, l-appellanti rrilevat li hija kienet ġustifikata bit-terminazzjoni tagħha qabel iż-żmien u dan minħabba li hija kienet vittma ta' constructive dismissal dovut għal: '1. l-istress minħabba x-xogħol li kienet qegħda tagħmel u l-pressjoni addizzjonali kważi impossibbli derivanti min-nuqqas t' organizzazzjoni / over- booking / double-booking tas-soċjetà attriċi; l-overtime kontinwu ferm aktar minn dak permess skond il-liġi; 3. it-trattament ħażin li kienet qiegħda tirċievi mill-managers u l-uffiċjali tas-soċjetà attriċi senjatament fil-prassi adottata rigward l-approvazzjoni (jew saħansitra n-nuqqas ta') tal-leave li għaliha kienet intitolata.' Dwar it-tieni punt, fin-nota ta' sottomissjonijiet tagħha, ikkontestat li ħadmet biss 45.97 siegħa f' ġimgħa, kif allegat mill-attriċi, u tgħid li matul Diċembru 2012 hija ħadmet medja ta' 58.16 siegħa fil-ġimgħa filwaqt li f' Jannar ħadmet 64.8 siegħa fil-ġimgħa. Hija bbażat dawn il-figuri fuq il-payslips tagħha mmarkati Dok. 'RA1' u Dok. 115 u 116 tal-proċess. Tgħid li tant mhux hekk li hija kienet mistennija taħdem 54 siegħa f'ġimgħa skont il-kuntratt. Tgħid li dawn is-sigħat eżaġerati kkaġunawlha stress qawwi u wasslu għal inċident ta' natura gravi meta marret għajnejha biha waqt li hi kienet qed issuq lura d-dar wara ġurnata xogħol fid-19 ta' Diċembru 2012. Inoltré, dawn is- sigħat imorru kontra l-leġislazzjoni sussidjarja 452.87 (Organisation of Working Time Regulations). Tgħid li huwa minnu li hija avvanzat fil-grad iżda l-kumpens ulterjuri ma kienx proporzjonat mar-responsabilitajiet il-ġodda tagħha. Dwar l- allegat trattament ħażin irreferiet imbgħad għar-reazzjoni skontha eċċessiva tal- attriċi meta hija għamlet 'like' ta' paġna Facebook ta' soċjetà kompetitriċi. Fir-rigward, id-deċiżjoni appellata tgħid is-segwenti: '… din il-Qorti trid tara jekk bir-ragunijiet li resqet il-konvenuta rnexxilhiex tipprova ghas-sodisfazzjon tal-Qorti li hija kellha raguni tajba u bizzejjed sabiex tittermina l-impjieg taghha qabel il-waqt bla ma tiffaccja il-konsegwenzi legali ta' tali decizjoni. Jidher li l-konvenuta ghamlet zmien konsiderevoli tahdem mas-socjeta' attrici u dan ghall- perjodu ta' sena u ghaxar xhur mill-erbgha snin li ntrabtet li tahdem. Jirrizulta li f'dan il-perjodu l-konvenuta bdiet l-impjieg taghha bhala 'make up artist' u sahansitra nghatat promotions tant li meta tterminat l-impjieg taghha kellha l-pozizzjoni ta' assistant manager. Pero' minkejja din l-email ta' ringrazzjament l-konvenuta fin-nota ta' sottomissjoni taghha tghid li mal-promotion hija kellha iktar responsabbilitajiet u iktar pressjoni ta' xoghol. Naturalment wiehed jistenna li jekk ikun hemm avvanz fil-pozizzjoni ikun hemm responsabbiltajiet aktar. Tghid ukoll li ma kellhiex kumpens xieraq ma' din il promozzjoni pero' imkien ma jirrizulta fl-atti li f'xi hin l-konvenuta kelha xi lment f'dan ir-rigward salv ghal dak li ntqal fin-nota taghha. Jirrizulta li in segwitu ghall-promozzjoni taghha, is-socjeta' attrici anke baghtitha ghall-korsijiet dwar management u dan fi Frar tas-sena 2012 u cioe' ghaxar xhur wara li hadhet il-promotion (vide Dok CSH 6 a fol. 39 tal-atti). Fl-atti hemm esebita wkoll e-mail ohra datata 15 ta' Marzu 2012 fejn l- konvenuta rringrazzjat lis-socjeta' attrici ghal dak kollu li kienet qed taghmel ghaliha u ghall-opportunita' li giet moghtija lilha minnha fejn sahansitra anke ddikjarat li kien ikun difficli sabiex issib nies li jifhmu s-sitwazzjoni taghha. Hemm ukoll e-mail ohra datata 19 ta' April 2012 u dan b'referenza ghall- ghajnuna li s-socjeta'attrici tat lill-konvenuta sabiex totjeni 'work permit' fejn l- konvenuta tirringrazzja lis-socjeta' attrici ghal "patience and understanding" taghha. Mhux hekk izda rringrazzjathom talli acettawha bhala parti mit-tim taghhom. Ghalhekk is-socjeta' attrici pprovat li l-konvenuta kellha relazzjoni tajba maghha u li in effetti t-terminazzjoni taghha giet bhal sajjetta fil-bnazzi. Is-socjeta' attrici tghid li din giet promulgata ghaliex id-dipartiment tal-IT taghha sabet li l- konvenuta kienet qed taghmel like ghal xi prodotti kosmetici li kien 'in competition'(vide fol 49 – 55) mas-socjeta' attrici u meta s-socjeta' attrici gibditilha l-attenzjoni taghha li ma setghetx taghmel hekk permezz ta' email datat 28 ta' Frar 2013 (fol. 57 Dok CSH 9), ftit jiem wara rrizenjat. Il-konvenuta min-naha l-ohra tghid li hija ma setghetx tkompli tahdem mas- socjeta' attrici minhabba l-kundizzjonijiet tax-xoghol. Tghid li hija applikat ghall- leave u dan fil-parti kbira kien jigi rifjutat. Mid-dokumenti esebiti minn Colin Benallal dan ma jirrizutalhiex li huwa minnu ghaliex fil-fatt bhala statistika jirrizulta li in effetti 88% tad-drabi, t-talbiet taghha gew approvati (ara xhieda a 52 ta' Colin Alden li ma gietx kontestata u r-rapport intitolat ROCS a fol Stqarret li kienet tahdem hinijiet twal hafna kif fil-fatt qalet a fol. 113 li kienet taghmel 53 siegha fil-gimgha. Issa minn dak li stqarr Colin Benallal u appuntu mir-rapport esebit fl-atti a fol.79 li jirrapprezenta l-official punch clock timings ta' 45.7 siegha fil-gimgha u tal-overtime li kienet taghmel naturalment kienet Ilmentat ukoll li l-agir tas-socjeta' attrici kien kissirha mentalment, fizikament u emozzjonalment. Pero' provi dwar dan ma resqitx. Illi x-xhieda li resqet u cioe' Amanda Frendo Cumbo u Jacqueline Ann Belli ma jghidu xejn dwar l-impjieg tal-konvenuta per se izda iktar jitkellmu fuq l impjieg li kellhom huma fejn jidher evidenti li ma kienux kuntenti bix-xoghol li kellhom. Illi din il-Qorti ma tistax tiehu dak li qalu dawn ix-xhieda in isolazzjoni sabiex tghid li qed jikkorraboraw dak li stqarret l-konvenuta. Jidher car li l-konvenuta qalet dak li qalet waqt il kawza sabiex tipprova tahrab mir-responsabbilita' taghha li tonora l-ftehim li kellha u thallas dak dovut minnha bhala penali.' Dwar l-ilment tal-appellanti referibbli għall-fatt li l-Ewwel Qorti rrimarkat li hija ma nvokatx l-eċċezzjoni ta' constructive dismissal, jirriżulta effettivament li l- eċċezzjoni mogħtija mill-appellanti kient illi hija kellha raġuni tajba, valida u suffiċjenti fil-liġi biex tittermina l-impieg tagħha b' dan illi a tenur tal-artikolu 36(14) tal-Att dwar l-Impiegi u r-Relazzjonijiet Industrijali hija ma kellha l-ebda obbligu tagħti avviż ta' temm ta' impieg. L-artikolu 36(14) tal-Att dwar l-Impiegi u r-Relazzjonijiet Industrijali jipprovdi kif ġej: '(14) Minkejja d-dispożizzjonijiet ta' hawn qabel ta' dan l-artikolu, prinċipal jista' jibgħat impjegat u l-impjegat jista' jitlaq is-servizz tal-prinċipal, mingħajr ma jagħti avviż u mingħajr ebda obbligu li jagħmel ħlas kif dispost fis- subartikoli (10), (11) u (12) jekk ikun hemm raġuni tajba u biżżejjed biex dak l-impjegat jintbagħat jew jitlaq mis-servizz ...' Il-ġurisprudenza tistabbilixxi li tali difiża, oltré l-inadempjenza kuntrattwali, tinkorpora ukoll fatti soġġettivi u objettivi: "Jidher li kemm id-dottrina legali kif ukoll il-ġurisprudenza jirritjenu li l-kunċett "tar-raġuni tajba u biżżejjed", mhux definit mil-liġi, hu ravviżat f'dawk il-fatti u mġieba tali li jġibu t-tnaqqis ta' dik il-fiduċja, hekk kostitwenti l-presuppost essenzjali tar-rapport prinċipal-impjegat. Oltre l-inadempjenza kuntrattwali per se, fir-raġuni tajba jirrientraw fatti kemm soġġettivi kif ukoll objettivi. Kull valutazzjoni dwarhom trid issir b'riferiment għal dak dawk l-aspetti konkreti, kollegati man-natura tarrapport singlu, il-posizzjoni tal-partijiet fl-azjenda jew stabbiliment, u mhux lanqas il-portata soġġettiva tal-fatt innifsu, ossija ċ- ċirkostanzi verifikati fil-motivi u l-intensita tagħhom, kompriż kull aspett ieħor korrelat li jista' jinċidi negattivament fuq ir-rapport"2 L-ilmenti mressqa mill-appellanti in sostenn ta' din id-difiża ġew kollha ndirizzati mill-Ewwel Qorti. Dwar il-kwistjoni tal-leave, din il-Qorti diġa esprimiet ruħha fil-kawża Charichelon Company Limited vs Amanda Mugliette illi ma tara xejn ħażin fil-fatt li l-impjegati jiġu mitluba jippjanaw il-leave fil-bidu tas-sena. Mill-atti jirriżulta li: 2 Cavendish Hotels Limited vs Jesmond Faure Boulter, deċiża mill-Qorti tal-Appell (Sede Inferjuri) fit-23 ta' Novembru, 2005. 3 Deċiża fit-22 ta' Settembru 2017. - għalkemm l-appellanti bdiet taħdem mas-soċjetà appellata fil-25 ta' Ottubru 2010, l-istatistika eżebita tirreferi biss għall-perjodu mill-2012 'l quddiem; fil-perjodu bejn it-23 ta' Frar 2012 sat-2 ta' Marzu 2013, minn talba għal 51 jum leave, kien hemm 6 ġranet li ma ġewx approvati;4 - minkejja li fil-31 ta' Lulju kienet leave, jidher li daħlet xogħol bejn it-8:32 u 9:24 iżda mill-atti ma jirriżultax li kien hemm xi drabi oħra li reġa' ġara dan5 għalkemm fl-email eżebita bħala 'ROCS2' jirriżulta li fl-1 ta' Frar 2013 l- appellanti ukoll daħlet għal meeting ta' filgħodu minkejja li ħadet il- kumplament tal-ġurnata leave;6 f' dik l-okkażjoni tal-1 ta' Frar 2013, jirriżulta li l-appellanti lmentat dwar leave miċħud u minkejja li baqa' ma ġiex approvat xorta waħda ma marritx għax-xogħol.7 Huwa minnu li l-leave huwa d-dritt tal-impjegat iżda dan ma jfissirx li jrid jiġi approvat f'kull każ u rrispettivament mill-eżiġenzi tax-xogħol. Jekk żewġ impjegati jew aktar jitolbu l-istess ġranet leave huwa aċċettabbli li l-priċipal jitlobhom jiftehmu bejniethom sabiex in-negozju jkun jista' jibqa' għaddej. Ovvjament, jekk ikun hemm diżgwid kull darba li impjegat jitlob il-leave, dan jista' jwassal għal tensjoni u stress żejjed fuq il-lant tax-xogħol. Iżda ma tressqitx prova li dan kien prevalentement il-każ kull meta l-appellanti applikat għall-leave. Huwa ukoll komprensibbli li prinċipal jitlob lill-impjegati joqgħodu lura milli jipprevalixxu ruħhom mil-leave tagħom fi żmien partikolari tas-sena meta l- attività in kwistjoni tkun l-aktar intensiva, bħal ma huwa żmien il-Milied għal ċertu setturi. Ovvjament, salv f' każ ta' emergency leave. L-appellanti fil-fatt ilmentat dwar emergency leave li ġie miċħud minkejja li kien meħtieġ biex takkumpanja lill-ommha l-isptar8 iżda skont email mibgħuta dik il-ġurnata stess mill-Head of Administration lid-diriġenti tal-kumpannija attriċi li ġiet eżebita minn Colin Benallal u mmarkata 'ROCS2',9 jirriżulta li l-appellanti ma nfurmatx lis-superjuri tagħha r-raġuni għalfejn kellha bżonn dan il-leave. impjegat m'għandux S' hawnhekk, din il-Qorti ma tara l-ebda raġuni tajba u biżżejjed li tiġġustifika lill-appellanti titlaq mill-impieg mal-appellata mingħajr l-ebda avviż jew obbligu ta' ħlas skont l-artikolu 36(12) tal-Kap. 452, liema artikolu jifforma l-bażi tal- pretensjoni tagħha. Aktar u aktar meqjus il-fatt li finalment ħadet il-leave li kienet intitolata għalih.10 L-appellanti tilmenta ukoll li meta kienet tkun bil-leave kienet xorta tintalab tidħol għall-meetings jew tattendi dawk il-korsijiet li kienu jibgħatuha tagħmel il-prinċipal tagħha. Fil-prinċipju din il-Qorti taqbel li impjegat huwa intitolat għal-leave tiegħu sabiex jistrih u jaqdi l-bżonnijiet tiegħu. Għalhekk, bħala regola ġenerali, id-dritt b'xi pretensjonijiet simili da parti tal-prinċipal, salv f'każijiet singolari u ta' emerġenza. Madanakollu, mill-provi ma jirriżultax li din kienet xi użanza frekwenti fil-każ tal-appellanti. Huwa minnu li fil-31 ta' Lulju, meta l-appellanti kienet leave, daħlet għax-xogħol bejn it-8:32 u 9:24 iżda mill-atti ma jirriżultax li kien hemm xi drabi oħra li reġa' ġara dan11 għalkemm fl-email eżebita bħala 'ROCS2' jirriżulta li fl-1 ta' Frar 2013 l-appellanti daħlet għal meeting ta' filgħodu minkejja li ħadet il-kumplament tal-ġurnata leave. Iżda dan l-aħħar każ kien wieħed partikolari għaliex il-leave tagħha ma kienx approvat. Min- naħa l-oħra ċ-ċertifikati ta' attendenza maħruġa mill-MISCO huma datati 'February 2012' u ma jindikaw l-ebda ġurnata speċifika meta attendiet għal dan it-taħriġ.12 Mid-dokumenti eżebiti jirriżulta li fi Frar 2012 l-appellanti kienet bil- leave fit-23 biss. Ma jirriżultax li attendiet xi taħriġ f' dik il-ġurnata. Jirriżulta iżda li kien hemm ġranet fejn l-appellanti daħlet xogħol ftit anqas minn siegħa meta kienet fil-ġurnata 'off'. Pero' m'hemm biżżejjed dettalji li jistgħu jwasslu lil din il-qorti biex tiddeċiedi favur l-appellanti. jiċċaħħad minn dan L-appellanti tilmenta ukoll dwar l-episodju meta ġiet mwissija biex ma tagħmilx 'like' fuq paġna Facebook ta' kumpannija kompetitriċi li s-sieħeb tagħha huwa diriġent tagħha. Dwar dan l-appellanti m'għandhiex raġun. 10 Fol.64 u 65. impieg mal-attriċi, l-appellanti kienet tirrapreżentaha mal-klijenti li kienu jiġu assenjati lilha. Facebook huwa pjattaforma pubblika u ma jirriżultax li l-paġna tal-appellanti kienet closed page. Għalhekk, meta hija għafset 'like' fuq il- paġna tas-soċjetà kompetitriċi tal-attriċi, tali informazzjoni kienet pubblikament disponibbli u nxterdet mal-contacts tagħha. Pjattaformi bħal Facebook huma llum metodu effettiv ħafna sabiex kumpanniji jirreklamaw il-prodotti u servizzi tagħhom u jista' jkollhom anké valur ekonomiku għal min ikollu ħafna kuntatti, għalkemm dan ma jirriżultax li kien il-każ tal-appellanti. F' kull każ, l-aġir tal- appellanti kien qiegħed pubblikament jimmanifesta l-approvazzjoni tagħha, qua professional makeup artist, tal-prodotti kompetitriċi. Għalhekk ma jistax jingħad li r-reazzjoni tal-attriċi kienet waħda irraġonevoli jew oppressiva fiċ-ċirkostanzi. Fir-rikors tal-appell l-appellanti m'għamlitx argumenti oħra. Illimitat ruħha biex tgħid li meta xehedet, "tat diversi eżempji ta' imġieba ħażina, irraġonevoli u li saħansitra jirrażenta l-ksur kuntrattwali" u wara semmiet biss l-eżempji li ġew trattati hawn fuq. L-appellanti xehedet li kienet qegħda taħdem 53 siegħa kull ġimgħa. Fin-nota ta' sottomissjonijiet semmiet li matul il-perjodu bejn l-1 u l-31 ta' Diċembru, 2012 ħadmet medja ta' 58.16 siegħa filwaqt li bejn l-1 u 31 ta' Jannar, 2013 ħadmet medja ta' 64.8 siegħa. Qalet li, "… l-agħar kundizzjoni li l-esponenti kienet issib u li dwarha tixtieq li tagħmel l-akbar enfażi huma l-ħinijiet tax- xogħol".13 Il-prova li kienet qegħda taħdem 53 siegħa kull ġimgħa kellha ssir mill-appellanti. L-appellanti ma tistax tippretendi li din il-qorti b'lenti toqgħod tanalizza d-dokumenti eżebiti a fol. 80 et seq tal-proċess, sabiex tiddetermina jekk kinitx qegħda taħdem iktar minn medja ta' 48 siegħa fil-ġimgħa fuq perjodu ta' sbatax-il ġimgħa (ara regolament 7 tal-Leġislazzjoni Sussidjarja 452.87). Dak hu eżerċizzju li kellha tagħmel hi ġialadarba lmentat dwar il- ħinijiet li kienet iddum ix-xogħol. Kieku saret tali prova mbagħad l-appellata kien ikollha l-opportunita' li tagħti r-reazzjoni tagħha. M'huwiex biżżejjed li l- appellanti tagħmel sweeping statement li kienet taħdem dawk is-sigħat kollha mingħajr ma tagħti rendikont tas-sigħat li ħadmet kull ġimgħa u spjegazzjoni ċara dwar kif għamlet il-kalkoli, u b'hekk il-qorti titpoġġa f'posizzjoni tiddeċiedi jekk l-eċċezzjoni hijiex ġustifikata. Iż-żewġ perjodi li rriferiet għalihom (paragrafu 2.5 tan-nota ta' sottomissjonijiet) m'humiex biżżejjed biex iwasslu lill-qorti tikkonkludi li l-appellanti kienet ġustifikata li tittermina l-kuntratt ta' impieg. Għalkemm l-appellanti qalet li bejn l-1 u 31 ta' Jannar, 2013 ħadmet medja ta' 64.8 siegħa fil-ġimgħa, mid-dokument a fol. 94-95 ma rriżultax lill-qorti li hekk hu. Mill-kalkoli li għamlet il-qorti rriżulta anzi li fl-ewwel ġimgħa ħadmet 40.13 siegħa, fit-tieni gimgħa 48.62 siegħa, fit-tielet ġimgħa 49.06 siegħa, fir-raba' ġimgħa 38.53 siegħa, u fl-aħħar ġimgħa sal-31 ta' Jannar, 2013 ħadmet 33.53 siegħa. Fir-rigward tal-perjodu bejn l-1 u 31 ta' Diċembru, 2012 hu minnu li kien hemm ġimgħat fejn per eżempju l-appellanti ħadmet 64.41 siegħa, 67 siegħa u 51.48 siegħa.14 Pero' kien hemm ġimgħa fejn ħadmet 40.65 siegħa. Dan apparti li m'hemmx prova li oġġezzjonat. Hu fatt li fil-kuntratt ta' impieg jingħad li l-impjegat jiftiehem li jaħdem iktar minn 48 siegħa fil-ġimgħa f'kwalsiasi perjodu ta' sbatax-il ġimgħa (klawżola 6(b) tal-kuntratt). Dan bi ksur ta' regolament 7 tal-Leġislazzjoni Sussidjarja 452.87. Pero' rilevanti huma provi dwar dak li fil-fatt ġara. L-istess klawżola tipprovdi li l- impjegat jista' meta jrid jittermina dak il-ftehim dwar sigħat ta' xogħol in eċċess ta' 48 siegħa, "by giving not less than three (3) months written notice to the Employer". Avviż li m'hemmx prova li l-appellanti qatt tat. Bl-istess mod, m'hemmx prova li l-appellanti qatt ilmentat mas-superjuri tagħha dwar is-sigħat twal ta' xogħol. Għalhekk li wieħed jipprova jagħti l-impressjoni li dik kienet ir- raġuni prinċipali għalfejn telaq mix-xogħol li kellu, m'hijiex kredibbli. M'hemmx prova li kien hemm relazzjoni ħażina bejn l-appellanti u s-superjuri tagħha. Fil- fatt hi stess fl-ittra li biha avżathom li qegħda tittermina l-impieg kitbet ukoll:15 Kliem li jkompli jagħti lill-qorti x'tifhem li l-appellanti ma spiċċatx mill-impieg on a sour note. Tant hu hekk li offriet li tgħin fil-perjodu ta' transizzjoni. Il-qorti m'hijiex ser toqghod tasal għal xi konklużjoni li dak il-kliem inkiteb b'sens ta' korteżija. Il-qorti ma tispekulax. Li hu żgur hu li l-kliem ma jagħtux il-messaġġ li l-appellanti tterminat l-impieg tagħha minħabba l-kundizzjonijiet ħżiena li fihom kienet qegħda taħdem fihom. Dan apparti li kif diġa' ssemma m'hemmx provi li l-appellanti qatt ilmentat mas-superjuri tagħha dwar il-kundizzjonijiet ta' xogħol. Jidher li meta kien hemm bżonn li l-appellanti titkellem, kienet kapaċi (ara per eżempju l-email ta' Helen Hawes Buttigieg Vella (fol. 78) dwar meta fl-aħħar ta' Jannar 2013 applikat għal-leave u ma kienx ġie approvat). Jidher li kien hemm drabi fejn l-appellanti ma ħaditx break f'ġurnata sħiħa 'l fuq minn għaxar sigħat. Regolament 5 tar-Regolamenti dwar l-Organizzazzjoni tal- Ħin tax-Xogħol (L.S. 452.87) li jipprovdi: '(1) Kull ħaddiem għandu jkollu d-dritt għal waqfa ta' mistrieħ meta l- ġurnata tax-xogħol tkun itwal minn sitt sigħat'. Pero' m'hemmx prova li s-superjuri tagħha ma kinux qegħdin iħallu lill-appellanti tieqaf għall-mistrieħ. Lanqas m'hemm prova li qatt ilmentat mas-superjuri tagħha. L-argumenti li għamlet l-appellanti fir-rigward tal-meritu tal-kawża ma jwasslux lil din il-qorti biex tikkonkludi li l-ewwel qorti għamlet apprezzament għal kollox żbaljat tal-provi u li d-decizjoni tal-ewwel qorti hi irragonevoli. It-tieni aggravju tikkonċerna r-raba' eċċezzjoni, li biha l-appellanti argumentat li f'kull każ kull ma kellha tħallas lill-prinċipal kienet xahar paga. Effettivament l- ewwel qorti ċaħdet ukoll din l-eċċezzjoni. Pero' fl-ebda parti tas-sentenza ma jidher li kkunsidrat dik l-eċċezzjoni. Eċċezzjoni li hi bażata fuq klawżola 10.3 tal- kuntratt ta' impieg, u ċjoe li f'każ ta' terminazzjoni tal-impjieg mill-impjegata, għandha tagħti avviż ta' ġimgħa. Fil-fatt it-talba fir-rikors tal-appell hi sabiex din il-qorti "… tvarja d-danni li għandhom jitħallsu mill-konvenuta għall-ammont ta' Euro 345.11.....". Din il-qorti tifhem dik il-klawżola li tfisser li l-impjegata kellha taħdem dak ix-xahar, u mhux li tħallas biss kumpens għal xahar b'deroga għal dak li jipprovdi l-artikolu 36(12) tal-Kap. M'hemmx provi li jindikaw li l- intenzjoni tal-partijiet kienet li jidderogaw mill-artikolu 36(12) tal-Kap. Għalhekk m'hemmx il-ħtieġa li din il-qorti tikkunsidra jekk partijiet għall-kuntratt ta' impieg jistgħux jidderogaw minn kundizzjoni bħal dik. Għal dawn il-motivi tiċħad l-appell bl-ispejjeż kontra l-appellanti.